ตลาดหุ้นเอเชียปรับตัวขึ้นเช้านี้ วอลุ่มการซื้อขายเบาบางก่อนหยุดปีใหม่
ตลาดหุ้นเอเชียปรับตัวขึ้นเช้านี้ วอลุ่มการซื้อขายเบาบางก่อนหยุดปีใหม่
28 ธ.ค. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยส่วนใหญ่ได้ปัจจัยหนุนจากการปิดบวกของตลาดหุ้นนิวยอร์กเมื่อคืนนี้ อย่างไรก็ตาม ปริมาณการซื้อขายเบาบาง เนื่องจากนักลงทุนส่วนใหญ่ชะลอการซื้อขายในช่วงใกล้สิ้นปี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,912.05 จุด เพิ่มขึ้น 0.84 จุด, +0.00% ดัชนี SSE Composite ตลาดหุ้นจีนเปิดวันนี้ที่ 3,272.29 จุด ลดลง 3.49 จุด, -0.11% ดัชนี HSI ตลาดหุ้นฮ่องกงเปิดวันนี้ที่ 29,684.79 จุด เพิ่มขึ้น 87.13 จุด, +0.29% ดัชนี TAIEX ตลาดหุ้นไต้หวันเปิดวันนี้ที่ 10,513.29 จุด เพิ่มขึ้น 26.62 จุด, +0.25%
ทั้งนี้ ดัชนี KOSPI ตลาดหุ้นเกาหลีใต้เปิดวันนี้ที่ 2,439.31 จุด เพิ่มขึ้น 2.64 จุด, +0.11% ดัชนี FTSE STI ตลาดหุ้นสิงคโปร์เปิดวันนี้ที่ 3,391.61 จุด ลดลง 0.06 จุด, -0.00% ดัชนี FBMKLCI ตลาดหุ้นมาเลเซียเปิดวันนี้ที่ 1,771.95 จุด เพิ่มขึ้น 0.19 จุด, +0.01% ดัชนี PSE Composite ตลาดหุ้นฟิลิปปินส์เปิดวันนี้ที่ 8,474.99 จุด ลดลง 15.92 จุด, -0.19%
ด้านนักวิเคราะห์กล่าวว่า นักลงทุนจับตาเหตุการณ์สำคัญที่อาจเกิดขึ้นในปีหน้า ซึ่งรวมถึงการที่ประธานาธิบดีโดนัลด์ ทรัมป์ อาจประกาศแผนการก่อสร้างโครงการสาธารณูปโภคขนาดใหญ่เพื่อกระตุ้นเศรษฐกิจสหรัฐ พร้อมทั้งจับตานโยบายการเงินของธนาคารกลางสหรัฐ (เฟด) หลังจากที่นายเจอโรม พาวเวล ขึ้นมาดำรงตำแหน่งประธานเฟด ต่อจากนางเจเน็ต เยลเลน ในเดือนก.พ.ปีหน้า
นอกจากนี้ นักลงทุนยังรอดูข้อมูลเศรษฐกิจสหรัฐในวันนี้ ซึ่งได้แก่ จำนวนผู้ขอรับสวัสดิการว่างงานรายสัปดาห์ และสต็อกสินค้าคงคลังภาคค้าส่งเดือนพ.ย.
สำหรับข้อมูลเศรษฐกิจของประเทศเอเชียที่มีการเปิดเผยในวันนี้ กระทรวงเศรษฐกิจ การค้า และอุตสาหกรรมญี่ปุ่นเปิดเผยในรายงานเบื้องต้นวันนี้ว่า การผลิตภาคอุตสาหกรรมเดือนพ.ย.ขยายตัว 0.6% เมื่อเทียบเป็นรายเดือน หลังจากที่มีการขยายตัว 0.5% ในเดือนต.ค.ที่ผ่านมา